毛滂
生日
夜光昭清冷，璇源载圆折。
朝阳未羽仪，五色先丹穴。
松柏出涧壑，众木皆秃屑。
方其一寸青，意已傲冰雪。
东家嬉戏时，俎豆辄罗列。
未应须儿啼，英标固惊绝。
公为三朝老，气压万人杰。
经纶本帝赉，遇合非力结。
舟成无长川，支族有旱霓。
东风吹扶桑，晓色开寥泬。
平生回天手，独伫昆吾辙。
停鞭急节缓，挥臂层阴决。
图回掌中春，摩拂厚土热。
一身等大地，万物小晴蜻蛚。
华岳载不重，河海振不洩。
黔黎托回命，草木恃以茁。
造物相始终，流年难老耋。
侧闻宋鼎就，未事羽力挈。
是乃为公象，何但纪相烈。
坐观满不溢，玉铉无变灭。